VILNIAUS UNIVERSITETO LIGONINĖ SANTAROS KLINIKOS

SPECIALIOSIOS PIRKIMO SĄLYGOS

**Vienkartinės medicinos pagalbos priemonės skirtos dirbti su automatine infuzinių tirpalų**

**ruošimo mašina MediMix mini (Nr. 10772)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti vienkartines medicinos pagalbos priemones (toliau - prekė).

2. PO vykdo pirkimą tarptautinio atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Jolanta Biekšienė, vyriausioji viešųjų pirkimų specialistė, tel. +370 5 250 1772, faksas +370 5 236 5111, el. pašto adresas: [jolanta.bieksiene@santa.lt](mailto:jolanta.bieksiene@santa.lt).

5. Pirkimo objektas yra Vienkartinės medicinos pagalbos priemonės skirtos dirbti su automatine infuzinių tirpalų ruošimo mašina MediMix mini. Reikalavimai pirkimo objektui nustatyti SPS 1 priede „Techninė specifikacija“ (toliau – TS).

6. Pirkimas neskaidomas į pirkimo dalis. Skaidyti sudėtinga techniniu požiūriu, nes visos priemonės turi būti tarpusavyje suderintos, kad būtų garantuotas teisingas sistemos veikimas (vieno gamintojo).

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Sutarties specialiosios ir bendrosios sąlygos“ (toliau – Sutartis) projekte.

8. Tiekėjo įsipareigojimų įvykdymo vieta yra VšĮ Vilniaus universiteto ligoninės Santaros klinikose, adresu Santariškių g. 7, Vilnius.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 sk.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. NETAIKOMA.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime kaip prekių egzistavimo bei kokybės charakteristikų įrodymo **gali būti prašoma pateikti pirkimo objekto pavyzdžius** [nurodytų SPS 1 priede „Techninė specifikacija“, arba kurių PO pareikalaus pasiūlymų vertinimo metu]. Pavyzdžius reikės pateikti ne vėliau kaip per 10 darbo dienų nuo PO prašymo CVP IS priemonėmis gavimo dienos. Pavyzdžių pateikimo terminas nebus pratęstas.

Prekių pavyzdžiai bus vertinami ekspertų, taip pat laimėjusio tiekėjo, su kuriuo bus sudaryta pirkimo sutartis, pavyzdžiai būti naudojami kaip etalonai, priimant pagal pirkimo sutartį tiekiamas prekes, ir gali būti negrąžinami, todėl pavyzdžiai turi būti nemokami ir pateikti kartu su prekių perdavimą įrodančiu dokumentu rašte nurodytu adresu nurodytam asmeniui.

15. PO atsako į CVP IS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią pirkimo dalies kainą. Maksimali pasiūlymo (vertinamoji) kaina (su PVM), kurią viršijus pasiūlymas bus atmestas dėl per didelės, PO nepriimtinos kainos (BPS 13.1.5 p. nuostata), yra nurodyta SPS 1 priede „Techninė specifikacija“. Bendra pasiūlymo kaina negali būti didesnė nei **šiam pirkimui skirtos lėšos** **179 952,50 Eur (be PVM) / 188 950,13 Eur (su 5% PVM),** viršijus šią sumą, pasiūlymas bus atmestas dėl per didelės kainos (BPS 13.1.5 p. nuostata). Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises)..

Tais atvejais, kai tiekėjas teikia pasiūlymą ir taiko kitokį nei perkančiosios organizacijos suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas.

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Sutarčiai taikomos fiksuoto įkainio kainodaros taisyklės (sutartyje nustatyti fiksuoti prekių įkainiai ir preliminarūs kiekiai).

22. Pirkti šias prekes per CPO nėra galimybės, nes prekių, atitinkančių PO TS nustatytus reikalavimus nėra.

23. Vykdomas **žaliasis pirkimas.** Sutarties vykdymo metu tiekėjas turi laikytis aplinkos apsaugos kriterijų, taikomų prekės pakuotei, sutarties vykdymo metu perkančioji organizacija turi teisę reikalauti tiekėjo pateikti dokumentus, įrodančius atitikimą aplinkos apsaugos kriterijams (*nurodyta SPS 2 priede „Prekių sutarties specialiosios ir bendrosios sąlygos“, 12 dalyje*).

24. Sutartis bus pasirašoma kvalifikuotais elektroniniais parašais.

25. Dėl šio pirkimo 2025-03-12 CVP IS buvo paskelbta rinkos konsultacija (toliau – RK) pirkimo ID 1603278. Iki nustatyto termino - 2025-03-18 14:00 val. buvo gautas 1 suinteresuoto tiekėjo atsakymas dėl techninės specifikacijos reikalavimų, į kurio pasiūlymus/pastabas, rengiant pirkimo dokumentus, iš dalies buvo atsižvelgta.

SPS priedai:

1. „Techninė specifikacija“.

2. „Sutarties specialiosios ir bendrosios sąlygos“ projektas.

3. „EBVPD failas/šablonas“.

4. „Pasiūlymo forma”.